
LINGUALA QUESTIONI 533 


Garsono. 


On questionas, kad garsono povas havar femino, e kad on devas 
o darfas dicar garsonino pri la servistini di restorerii, exemple. 
No, co ne esas posibla, nam garsono esas esence maskula. Cetere, 
ica vorto esas utila precipue por vokar la servist-uli di kafeerio, 
restorerio, ec. Ol esus neutila e mem shokanta por vokar la servist- 
ini, a qui on devas dicar damzelo, pro galanteso. 


En Progreso VII (1914), p. 99 


(larsono. 


(VI, 533), Okazione di ca artiklo, on questionis, kad garsonino 
ne esus necesa por tradukar F. serveuse. No, nam F., seryeuse 
esas la femino di F. serveur. Or ica esas plu generala kam gar- 
soño, e povas tradukesar per tablo-servistlul)o; do serveuse per 
tablo-servistino. 


(Garsonino. 


La vorto garsonino (VI, 533) ne semblas a me neposibla. Ni 
havas nula motivo dekretar maskula la vorto garsono kande mem 
l I. havas garzona e kande ol en Ido ne havas l’ ideo di celiba. 
L’ interdikto dicar garsonino povas komprenesar nur da ti qui 
savas la F. On bezonas ta vorto por expresar la profesiono. Peri- 
frazi per servistino esas ya mala remedii, tante plu ke en resto- 
 rerii existas plura speci di servistini. 
| K. FEDER. 


En Progreso VII (1914), p. 204 


Garsonino. 


(VII, 99). A me anke garsonino semblas posibla ed utila. 

Posibla, pro ke garsono esas profesiono en qua trovesas homini. 

Utila, pro ke, se, pro politeso, on vokos eli per la vorto dam- 
zelo, tamen, kande on parolos pri eli, on bezonos lia nomo. Certe 
firmo ne anuncus en jurnalo, ke lu bezonas damzeli, ma gar- 
sontni. A. D. 


